چین ده بیر عالی بیلیم یورتی, ینگی کرونا ویروس (Kovid-19) نی 15 دقیقه ده انیقلیدیگن ینگی بیر میتود تاپدی.
شینهوا خبر آژانسی نینگ بیرگن خبری گه کوره, تیانجین ده گی نانکای عالی بیلیم یورتی بیلن دوا شرکت لری دن متخصص لر, آلیب بارگن تحقیقات لری نتیجه سیده کرونا ویروس نینگ IgM/IgG انتی بادی لری نی انیقلیدیگن بیر میتود اویلب تاپگن.
کرونا ویروس نی 15 دقیقه ده انیقلیدیگن اوشبو میتود دن فایده له نیب شبهه لی کیشی لرنینگ وجودی ده خوددی شوو ویروس نینگ موجود ایکن لیگی یاکه ایمس لیگی انیقلنگن بوله دی.
عینی دمده ملی ساغلیق کمیسیونی, Kovid-19 گه قرشی کوره شیش اوچون ووهان شهری گه یوباریلگن ساغلیق پرسونلی سانی نینگ 30 مینگ کیشی دن آشگن لیگی نی معلوم قیلدی.
چین ده جمعه کونی بیریلگن بیاناتده, اوشبو اولکه ده 1716 نفر ساغلیق پرسونلی نینگ خوددی شوو کسللیککه چلینگن لیگی و مذکور کیشی لر دن 6 نفری نینگ وفات ایتگن لیگی بیلدیریلدی.
چین ملی ساغلیق کمیسیونی تامانیدن بیریلگن بیاناتده, اوشبو ویروس سببلی حیاتی نی یوقاتگن کیشی لر سانی نینگ 1771 نفر گه کوتریلیب کیتگن لیگی بیلدیریلگن ایدی.
